laion/Wikipedia-Exotic huggingface dataset:
סרברניקוב

סרברניקוב (רוסית ובאוקראינית: Серебренников) הוא שם משפחה. האם התכוונתם ל... בוריס סרברניקוב (רו') – בלשן סובייטי בנימין כספי (סרברניקוב) – מחנך, סופר ופזמונאי עברי יבגני אלכסנדרוביץ' סרברניקוב – איש ממשל רוסי יבגני גאורגייביץ' סרברניקוב – אושיית תיאטרון רוסית יבגניה סרברניקובה (רו') – שחקנית רוסיה ליאוניד סרברניקוב (אנ') – זמר ושחקן רוסי סובייטי סרהיי סרברניקוב (אנ') – כדורגלן אוקראיני ממוצא רוסי קיריל סרברניקוב – במאי תיאטרון וקולנוע ומעצב תיאטרון רוסי רוף סרברניקוב (Ruf Serebrennikov) – ראש משלחת של החברה הרוסית-אמריקנית שחבריה נרצחו בעת שניסו לחקור את אגן הנהר קופר בקיץ 1848, על ידי אינדיאנים בני האהטנה
מחמוד ברזאנג'י

שייח' מַחְמוּד בֶּרְזַנְגִ'י (בכורדית: شێخ مه‌حموود بەرزنجی; 1878 - 9 באוקטובר 1956) היה מייסד צבא פֶּשְׁמַרְגַה והמייסד ומלך היחיד של ממלכת כורדיסטן בין 1922 ועד אשר סופחה הממלכה בידי המנדט הבריטי בעיראק בשנת 1924. מתוך מספר מרידות כורדיות בראשותו הוא הקים את הממלכה הכורדית והפך למלכה. דתו הייתה אסלאם סופי. נולד בתור מַחְמוּד חָפִיד זֶדָה, מחמוד היה מנהיג לאומי כורדי שאפתן מאוד וקידם את הרעיון של הכורדים השולטים במדינתם וזוכים לעצמאות מהבריטים. כפי שמתאר האקדמאי הפוליטי צ'ארלס טריפ, הבריטים מינו אותו למושל סולימאניה בדרום כורדיסטן כדרך להשיג שלטון עקיף באזור זה. הבריטים רצו את השלטון העקיף הזה עם מחמוד הפופולרי ליד ההגה, שלדעתם יתן להם פנים וירגיע את הרוחות באזור. עם זאת, עם מעט כוח בריטי משגיח עליו, למחמוד היו שאיפות ליותר עבור עצמו ועבור העם הכורדי. עד 1920 מחמוד, למורת רוחה של בריטניה, השתמש בכוחו נגד הבריטים על ידי לכידת פקידים בריטים באזור הכורדים והתחיל התקוממות נגד הבריטים. כפי שכותב ההיסטוריון קווין מקייקרמן, "המרד נמשך עד שנפצע מחמוד בקרב, שהתרחש בדרך בין כירכוכ לסולימאניה. הוא נפל על ידי הכוחות הבריטיים, והוא נידון למוות אך מאוחר יותר נכלא במבצר בריטי בהודו." מחמוד נשאר בהודו עד שנת 1922. לאחר חזרתו בשנת 1922 הדף ביחד עם הבריטים את הכוחות הטורקים שניסו לכבוש מחדש את האזור ביחד עם המפקד הבריטי פרסי קוקס. על פועלו ניתנה לו הרשות להקים ממלכה סמי-ריבונית של כורדיסטן. בשביל הרגעת הרוחות באזור ניתנו למחמוד עוד ועוד זכויות וכוחות עד אשר הוכר בתור "מֶלֶךְ מַמְלֶכֶת כּוּרְדִּיסְטָן". כאשר השייח' ניסה לעבוד ביחד עם הטורקים לעצמאות מלאה מהבריטים קוקס הבין את המצב ובשנת 1923 הוא הכחיש מהכורדים כל כוח בממשלה והתחרט מהצעתו למדינה עצמאית משלהם. מחמוד היה המלך עד שנת 1924 והיה מעורב בהתקוממויות רבות נגד הבריטים עד שנת 1932, אז הצליחו חיל האוויר המלכותי ועיראקים מיומנים לתפוס את השייח' מחדש ולהגלות אותו לדרום עיראק. בשנת 1941 הבריטים הרשו למחמוד לחזור לסולימאניה. מחמוד נפטר בחיק משפחתו בשנת 1956. הוא עדיין זכור היום עם תצוגות לזכרו סביב כורדיסטן העיראקית ובמיוחד בסולימאניה. זכור כגיבור העם הכורדי. ספר: מלחמות בבל החדשה - פסח מלובני מדיה וקבצים בנושא מחמוד ברזאנג'י בוויקישיתוף
קלברט צ'ייני

קלברט נת'ניאל צ'ייני (באנגלית: Calbert Nathaniel Cheaney; נולד ב-17 ביולי 1971) הוא כדורסלן עבר אמריקאי, אשר שיחק בליגת ה-NBA בין השנים 1993–2006. ממוצעיו הכוללים לאורך 13 עונותיו בליגה הם 9.5 נקודות, 3.2 ריבאונדים ו-1.7 אסיסטים למשחק. צ'ייני נולד וגדל בעיר אוונסוויל שבאינדיאנה, ובין השנים 1989–1993 למד באוניברסיטת אינדיאנה. לאורך תקופתו בקבוצת הכדורסל של האוניברסיטה ("אינדיאנה הוז'רס") שיחק תחת המאמן בוב נייט, ובכל 4 העונות היה הקלעי המוביל שלה, עם ממוצע כולל של 19.8 נקודות למשחק. בעונת 1991/1992 הוביל את ההוז'רס לפיינל פור טורניר אליפות המכללות, אולם במשחק חצי הגמר מול אוניברסיטת דיוק קלע 11 נקודות בלבד, וקבוצתו הפסידה בתוצאה 78–81. בעונתו האחרונה, 1992/1993, זכה בפרס נייסמית' ובפרס ג'ון אר. וודן המוענקים לשחקן המצטיין בליגת המכללות, לאחר שממוצעיו עמדו על 22.4 נקודות, 6.4 ריבאונדים ו-2.4 אסיסטים למשחק. על אף הצטיינותו, הודחה אינדיאנה מטורניר המכללות בשלב רבע הגמר (NCAA Elite Eight), כשהפסידה מול אוניברסיטת קנזס בתוצאה 77–83. במהלך אותה עונה עקף את גלן רייס כ"מלך הסלים" של מחוז Big-Ten בכל הזמנים, ואת קריירת המכללות סיים עם 2,613 נקודות בסך הכול. בדראפט ה-NBA‏ 1993 נבחר צ'ייני בבחירה השישית, על ידי וושינגטון בולטס. בעונת הרוקי שלו קלע 12.0 נקודות בממוצע למשחק, וב-5 העונות הבאות נותר אחד השחקנים הבולטים של וושינגטון, לצדם של כריס ובר, ג'וואן הווארד, רוד סטריקלנד וגאורגה מורשאן, עם ממוצע של 12.9 נקודות למשחק. עונתו הטובה ביותר מבחינה סטטיסטית הייתה 1994/1995, בה קבע שיאי קריירה של 16.6 נקודות, 4.1 ריבאונדים ו-2.3 אסיסטים בממוצע למשחק. באוגוסט 1999, לאחר 6 עונות עם הבולטס, חתם על חוזה בבוסטון סלטיקס. בעונתו היחידה בקבוצה קלע 4.0 נקודות למשחק בלבד. לקראת עונת 2000/2001 הועבר עם רוברט פאק לדנוור נאגטס, בתמורה לבראיינט סטית'. באותה עונה השתתף בתשעה משחקים בסך הכול, בשל פציעה, ובעונה העוקבת קלע 7.3 נקודות למשחק עבור הנאגטס. ביולי 2002 חתם ביוטה ג'אז על חוזה לעונה אחת, וסיומה עבר לשחק בגולדן סטייט ווריורס. בקיץ 2006, לאחר 3 עונות עם הווריורס, פרש צ'ייני ממשחק, בגיל 34. לאורך הקריירה העפילה קבוצתו לפלייאוף ה-NBA פעמיים בלבד (1997 ו-2003), ובשתי הפעמים הודחה בסיבוב הראשון. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA סטטיסטיקות הקריירה של צ'ייני ב-NBA, באתר basketball-reference.com סטטיסטיקות המכללות של צ'ייני, באתר sports-reference.com סטטיסטיקות המשחק בין אינדיאנה לדיוק, באתר sports-reference.com סטטיסטיקות המשחק בין אינדיאנה לקנזס, באתר sports-reference.com הקלעים המובילים של Big-Ten בכל הזמנים, באתר sports-reference.com רשימת הנבחרים בדראפט 1993, באתר basketball-reference.com צ'ייני ופאק נשלחים בטרייד לדנוור, באתר לוס אנג'לס טיימס, 17 באוקטובר 2000
Hero (אלבום של מארן מוריס)

Hero (בעברית: גיבורה) הוא אלבום הבכורה של הזמרת-יוצרת האמריקאית מארן מוריס. אלבום הבכורה יצא לאור ב-3 ביוני 2016, על ידי חברת התקליטים קולומביה נאשוויל. מתוך אלבום הבכורה יצאו ארבעת הסינגלים: "My Church",‏ "80s Mercedes"‏, "I Could Use a Love Song" ו-"Rich". אלבום הבכורה הגיע למקום החמישי במצעד הבילבורד 200. האלבום הופק על ידי בוסבי, איאן פיצ'וק, בראד היל, מארן מוריס וברט טיילר. איגוד תעשיית ההקלטות האמריקאי (RIAA) העניק לאלבום את תואר הפלטינה, על מכירות של למעלה ממיליון עותקים במדינה, תוך שאיגוד תעשיית ההקלטות הקנדי העניק לו את תואר הזהב, על מכירות של למעלה מ-40,000 עותקים במדינה. הביקורות שהופנו כלפי האלבום היו חיוביות והוא דורג ארבע פעמים ברשימות סוף השנה של מגזין הבילבורד. מידע על האלבום Hero באתר MusicBrainz מידע על האלבום Hero באתר AllMusic בוסבי, איאן פיצ'וק, בראד היל, מארן מוריס, ברט טיילר Hero - Maren Morris | Songs, Reviews, Credits | AllMusic (באנגלית אמריקאית), נבדק ב-2020-06-29 Drakeâ€™s â€˜Viewsâ€™ Album No. 1 for Sixth Week on Billboard 200, Paul Simon Debuts at No. 3, Billboard, ‏2016-06-12 Grammy Awards 2017: See the Full Winners List, Billboard, ‏2017-02-12 Maren Morris, Billboard Gold & Platinum, RIAA (באנגלית) Gold/Platinum, Music Canada (באנגלית) Billboard 200 Albums - Year-End, Billboard Top Country Albums - Year-End, Billboard Billboard 200 Albums - Year-End, Billboard Top Country Albums - Year-End, Billboard
Girl (אלבום של מארן מוריס)

Girl (בעברית: ילדה) הוא אלבום האולפן השני של הזמרת-יוצרת האמריקאית מארן מוריס. האלבום יצא לאור ב-8 במרץ 2019, על ידי חברת התקליטים קולומביה נאשוויל. מתוך האלבום יצאו שלושת הסינגלים: "Girl",‏ "The Bones"‏, ו-"To Hell & Back". האלבום הגיע למקום הרביעי במצעד הבילבורד 200. האלבום הופק על ידי בוסבי, מארן מוריס וגרג קורסטין שעבד עם מוריס על הלהיט הגדול ביותר שיצא מתוך האלבום, "The Bones". איגוד תעשיית ההקלטות האמריקאי (RIAA) העניק לאלבום את תואר הזהב, על מכירות של למעלה מחצי מיליון עותקים במדינה. סך העותקים הפיזיים שנמכרו מהאלבום הוא 91,000. הביקורות שהופנו כלפי האלבום היו חיוביות והוא דורג פעמיים ברשימות סוף השנה של מגזין הבילבורד. מידע על האלבום Girl באתר MusicBrainz בוסבי, מארן מוריס, גרג קורסטין Girl - Maren Morris | Songs, Reviews, Credits | AllMusic (באנגלית אמריקאית), נבדק ב-2020-06-29 Chris Willman, Chris Willman, Album Review: Maren Morris’ ‘Girl’, Variety, ‏2019-03-07 (באנגלית) Maren Morris Is the Future of Country Music, Time Hero - Maren Morris | Songs, Reviews, Credits | AllMusic (באנגלית אמריקאית), נבדק ב-2020-06-29 Juice WRLD Scores First No. 1 Album on Billboard 200 With â€˜Death Race for Loveâ€™, Billboard, ‏2019-03-17 Maren Morris – The Bones (באנגלית), נבדק ב-2020-06-29 Gold & Platinum, RIAA (באנגלית) Roughstock- http://www.roughstock.com, Top 10 Country Albums Pure Sales Chart: March 9, 2020, RoughStock, ‏2020-03-10 Billboard 200 Albums - Year-End, Billboard Top Country Albums - Year-End, Billboard Roughstock- http://www.roughstock.com, Country Music's Most-Consumed Albums Chart: March 9, 2020, RoughStock, ‏2020-03-09
מיואון

על-פי המודל הסטנדרטי, מיואון (מן האות היוונית מו; בלועזית: Muon) הוא שם לחלקיק יסודי יציב-למחצה[דרושה הבהרה] בעל מטען חשמלי שלילי. מיואונים ידועים גם בטעות כמזוני מו, אך הם אינם מזונים. למיואון יש מסה גדולה פי 207 מזו של האלקטרון (105.6 MeV) וספין של ℏ {\displaystyle \hbar } 1/2 . גם האלקטרונים וגם המיואונים משתייכים למשפחת הפרמיונים הקרויה לפטונים. המיואון מסומן בסימן -μ, ואילו האנטי-חלקיק שלו (אנטי-מיואון) מסומן באות +μ, בהתאם למטען החשמלי. באטמוספירה של כדור הארץ, מיואונים נוצרים כאשר חלקיק הפאיון מתפרק. הפאיונים נוצרים בשכבות האטמוספירה העליונות עקב פגיעת קרינה קוסמית ויש להם זמן מחצית חיים קצר - ננו-שניות בודדות בלבד. so למיואונים שנוצרים מהתפרקויות הפאיונים זמן מחצית חיים קצר, כ- 2.2 מיקרו-שניות. אך למרות זאת, קל מאוד לצפות בהם על פני כדור הארץ מכיוון שבזכות האנרגיה הגבוהה שלהם, הפרשי הזמן הנוצרים על-פי תורת היחסות הפרטית גדולים במיוחד. כמו במקרה של אלקטרונים, קיים נייטרינו מיואוני הקשור למיואון. הסימון של הנייטרינו המיואוני הוא νμ. רשימת החלקיקים המודל הסטנדרטי טומוגרפיית מיואון (אנ') מיואון, באתר אנציקלופדיה בריטניקה (באנגלית)
קאי אוון

קאי אוון (באנגלית: Kai Owen; נולד ב-4 בספטמבר 1975) הוא שחקן תיאטרון וטלוויזיה ולשי. הוא מוכר לקהל בוויילס במגוון תפקידים בשפה הוולשית, וברחבי העולם הוא ידוע בעיקר מהופעתו בתפקיד ריס ויליאמס בסדרת הטלוויזיה "טורצ'ווד", ובתפקיד פיט ביוקנן באופרת הסבון "הוליאוקס". אוון נולד בעיירה Llanrwst בעמק קונווי שבצפון ויילס. הוא למד בבית הספר היסודי ברח' ווטלינג, ובבית הספר אסקול דפרין קונווייה. אחר כך למד במשך שלוש שנים בבית הספר למשחק מאונטוויו שבלונדון, וסיים את לימודיו ב-1998. תפקידו הידוע הראשון של אוון היה בדמות קיי, הגגן ההומו, בסדרה "חלק מהשיכון" של הערוץ בשפה הוולשית S4C, בה שיחק במספר עונות. עוד הופיע בסדרה "עיירה" של S4C בתפקיד בוב לואיס. ב-2009 שיחק בתפקיד אורח בעונה השנייה של הסדרה "המחיר", ובתפקיד קרייג טרנר, מלווה בריבית אלים, בסדרה "בני העמק". באוגוסט ובאוקטובר 2012 שיחק בתפקיד אורח בפרקים נוספים של הסדרה. ב-2001 הופיע אוון לראשונה בטלוויזיה הבריטית בשפה האנגלית, בפרק "Dog Dago Afternoon" של הסדרה "Fun at the Funeral Parlour". ב-2003 שיחק בתפקיד אורח בפרק בסדרה "חדר מיון" של ערוץ BBC One. ב-2005 גילם את דייב "שיינר" אוון בשישה פרקים של הסדרה "Rocket Man". ב-2006 לוהק אוון לגלם את הדמות של ריס ויליאמס בסדרת המדע בדיוני "טורצ'ווד", ספין-אוף של הסדרה "דוקטור הו". בעונה השלישית של הסדרה, בקיץ 2009, התרחב התפקיד שגילם, ושמו נרשם יחד עם כוכבי הסדרה. הוא חזר לגלם את הדמות גם בעונה הרביעית של הסדרה שנקראה "טורצ'ווד - יום הנס", ושודרה בקיץ 2011. ב-2011 שיחק אוון בפרק הראשון של העונה השלישית של הסדרה "כמעט אנושיים" בתפקיד בוב. עוד באותה שנה שיחק בעונה השביעית של סדרת הנעורים "דרך ווטרלו" של ה-BBC, בתפקיד קן ווטלינג. ב-2012 הופיע בפרק בדרמה "The Syndicate" של קיי מלור, ששודר בערוץ BBC One. ב-2015 הצטרף אוון לצוות שחקני אופרת הסבון "הוליאוקס" בתפקיד פיט, בן זוגה של ריני מקווין (זואי לוקר). עד 2010 חי אוון בפינצ'לי שבמזרח לונדון, עם ארוסתו השחקנית שרה וילסון. ב-2010 עברו יחד עם בנו בובי לווריקשייר. ב-2009 השתתף אוון במרתון לונדון עבור ארגון הצדקה CLIC Sargent. ב-25 באפריל 2010 רץ ב-Virgin London Marathon. הוא פטרון של תיאטרון מוזיקלי לנוער בעיירה כלנדידנו. מדיה וקבצים בנושא קאי אוון בוויקישיתוף אתר האינטרנט הרשמי של קאי אוון קאי אוון, סרטונים בערוץ היוטיוב קאי אוון, במסד הנתונים הקולנועיים IMDb (באנגלית) "Kai Owen Biography". Kai Owen. נבדק ב-2010-10-20. "Wales NW Hall Of Fame". BBC. נבדק ב-2008-05-14. "IMDB Resumee". נבדק ב-2008-04-02. Rob Driscoll (29 באוקטובר 2005). "Rocket Man: Journey to the stars". Western Mail. נבדק ב-2008-05-18. {{cite web}}: (עזרה) "Coming Up". The Custard TV. 2006. אורכב מ-המקור ב-18 במאי 2008. נבדק ב-2008-05-18. {{cite web}}: (עזרה) "Cast list and Production team" (הודעה לעיתונות). BBC Press Office. 2009-06-18. נבדק ב-2009-07-19. "Being Human - Lia (Series 3, episode 1)". BBC. 2011. נבדק ב-2011-07-13. "Network TV BBC Week 40: Wednesday 5 October 2011". נבדק ב-17 בספטמבר 2011. {{cite web}}: (עזרה) Kilkelly, Daniel (10 באפריל 2015). "Hollyoaks casts Torchwood star Kai Owen as abuser Pete". Digital Spy. Hearst Magazines UK. נבדק ב-10 באפריל 2015. {{cite web}}: (עזרה) "Kai enters Flora London Marathon 2009". Kai Owen. נבדק ב-2009-04-19. "Kai News". Kai Owen. נבדק ב-2010-01-03.
To Hell & Back

To Hell & Back (בעברית: לגיהנום & חזרה) הוא סינגל שהוקלט על ידי הזמרת-יוצרת האמריקאית מארן מוריס, מתוך אלבום האולפן השני שלה, Girl. השיר יצא לאור ב-30 במרץ 2020, על ידי חברת התקליטים קולומביה נאשוויל, כסינגל השלישי מתוך האלבום. השיר הגיע למקום ה-45 במצעד שירי הקאנטרי. השיר נכתב על ידי מארן מוריס, ג'סי ג'ו דילון ולורה ולץ והופק על ידי בוסבי ומארן מוריס גם כן. המפיק המוזיקלי בוסבי עבד עם מוריס על אלבום הבכורה שלה Hero, שיצא בשנת 2016 והפיק עבורה שירים רבים כדוגמת "Sugar",‏ "Rich",‏ "My Church" ו-"I Could Use a Love Song". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות. ב-8 במרץ 2019, העלתה מארן מוריס לערוץ היוטיוב שלה את האודיו הרשמי של השיר, ביחד עם שאר קובצי האודיו של שירי האלבום, Girl. באודיו ניתן לראות את עטיפת האלבום ולא את עטיפתו הרשמית שיצאה בסמוך לצאתו כסינגל במרץ 2020. קליפ המילים של השיר הועלה ליוטיוב ב-26 במרץ 2020. בנוסף לכך, הופעה מוריס בשיקגו, תוך שהיא ביצעה שם את השיר. ההופעה הועלתה ליוטיוב גם כן. סרטון השיר "To Hell & Back" באתר יוטיוב Billy Dukes, LISTEN: Maren Morris' 'To Hell and Back' Is Her Most Vulnerable Single to Date, Taste of Country (באנגלית) Maren Morris Celebrates Unshakeable Love in 'To Hell & Back', Sounds Like Nashville, ‏2020-03-30 Maren Morris – To Hell & Back (באנגלית), נבדק ב-2020-06-29 Maren Morris, Billboard GIRL, נבדק ב-2020-06-29 HERO by Maren Morris, Genius (באנגלית) To Hell and Back, נבדק ב-2020-06-29 Maren Morris - To Hell & Back (Audio) Maren Morris - To Hell & Back (Lyric Video) Maren Morris - To Hell & Back - Live from Chicago (Amazon Original) Future Releases for Country Radio Stations | New Music Artist Free Song | AllAccess.com, All Access (באנגלית)
Girl (שיר של מארן מוריס)

Girl (בעברית: ילדה) הוא סינגל שהוקלט על ידי הזמרת-יוצרת האמריקאית מארן מוריס, מתוך אלבום האולפן השני שלה, Girl. השיר יצא לאור ב-18 בינואר 2019, על ידי חברת התקליטים קולומביה נאשוויל, כסינגל הראשון והפותח מתוך האלבום. השיר הגיע למקום השמיני במצעד שירי הקאנטרי. הוא הועמד לפרס בחירת הנוער בקטגוריית "בחירת מוזיקה – שיר קאנטרי". השיר נכתב על ידי מארן מוריס, גרג קורסטין ושרה אהרונס והופק על ידי גרג קורסטין גם כן. איגוד תעשיית ההקלטות האמריקאי העניק לשיר את תואר הפלטינה, על מכירות של למעלה ממיליון עותקים במדינה וכך גם איגוד תעשיית ההקלטות הקנדי. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-70 מיליון השמעות. ב-24 בינואר 2019, העלתה מארן מוריס לערוץ היוטיוב שלה את הווידאו קליפ הרשמי של השיר. הקליפ הועלה בשידור חי כמה ימים קודם לכן, העלתה מוריס לערוץ היוטיוב שלה את קליפ המילים הרשמי של השיר, בו ניתן לראות את עטיפת הסינגל. נכון ליוני 2020, מונה הצפיות של הקליפ וקליפ המילים עומד על למעלה מ-20 מיליון צפיות. מידע על הסינגל "Girl" באתר מיוזיק בריינז סרטון השיר "Girl" באתר יוטיוב מארן מוריס, גרג קורסטין, שרה אהרונס Ali Stagnitta, Maren Morris Discusses ‘Bringing ‘GIRL’ To Life’ With Director Dave Meyers: We Made It ‘Accessible’, Hollywood Life, ‏2019-02-07 (באנגלית) Joseph Hudak, Joseph Hudak, Watch Maren Morris Lead a Women's March in New 'Girl' Video, Rolling Stone, ‏2019-01-24 (באנגלית) Maren Morris, Billboard Jordan Moreau, Jordan Moreau, ‘Avengers: Endgame,’ ‘Riverdale,’ ‘Aladdin’ Top 2019 Teen Choice Award Nominations, Variety, ‏2019-06-19 (באנגלית אמריקאית) Maren Morris – GIRL (באנגלית), נבדק ב-2020-06-29 Gold/Platinum, Music Canada (באנגלית) Gold & Platinum, RIAA (באנגלית) GIRL, נבדק ב-2020-06-29 Maren Morris - GIRL Maren Morris - GIRL (Lyric Video)
Maren Morris

Maren Morris (בעברית: מארן מוריס) הוא המיני-אלבום הראשון של הזמרת-יוצרת האמריקאית מארן מוריס. המיני-אלבום יצא לאור ב-6 בנובמבר 2015, על ידי חברת התקליטים קולומביה נאשוויל. מתוך המיני-אלבום לא יצאו סינגלים, אך נכלל בו הלהיט הבינלאומי "My Church". המיני-אלבום הגיע למקום הראשון במצעד אלבומי ה-Heatseekers. המיני-אלבום הופק על ידי מארן מוריס, בראד היל ובוסבי. בשבוע בכורתו, הצליח המיני-אלבום להימכר בלמעלה מ-28,000 עותקים בארצות הברית בלבד, דבר שגרם לו להתברג במקום הראשון במצעד אלבומי ה-Heatseekers, ה-22 במצעד אלבומי הקאנטרי, וה-96 במצעד הבילבורד 200. השירים שנכללים במיני-אלבום, התווספו בשנת 2016 לאלבום הבכורה של מוריס, Hero. מידע על האלבום Maren Morris באתר MusicBrainz מידע על האלבום Maren Morris באתר AllMusic האלבום Maren Morris באתר ספוטיפיי Maren Morris - EP, נבדק ב-2020-06-29 Maren Morris - EP by Maren Morris, Genius (באנגלית) Maren Morris, Billboard Maren Morris, Billboard Maren Morris, Billboard Hero - Maren Morris | Songs, Reviews, Credits | AllMusic (באנגלית אמריקאית), נבדק ב-2020-06-29 Hero - Maren Morris | Songs, Reviews, Credits | AllMusic (באנגלית אמריקאית), נבדק ב-2020-06-29 Upcoming Releases | HITS Daily Double, web.archive.org, ‏2016-05-05
No Gravity

No Gravity (בעברית: אין כוח כבידה) הוא אלבום האולפן השני של הזמרת-יוצרת הבריטית שונטל. האלבום יצא לאור ב-21 בספטמבר 2010, על ידי חברת התקליטים SRC Records. מתוך האלבום יצאו שלושה סינגלים. שונטל הצהירה כי האלבום יהיה ניסיוני ומושפע כולו ממוזיקת רוק, היא תיארה את הצליל הכללי כ"מאוזן היטב". האלבום עצמו היה צפוי לצאת ב-24 באוגוסט, אך לבסוף שונטל הכריזה כי האלבום יתעכב ויצא לבסוף ב-21 בספטמבר. במקור השיר "DJ Made Me Do It", היה נועד להרכב המוזיקלי נינה סקיי(אנ'). לאחר שהקליטו ההרכב נינה סקיי את השיר לאלבומם השני, החליטו ההרכב לעכב את צאת האלבום בכך כותבי השיר, ג'קי בויז, ברונו מארס ופיליפ לורנס, הציעו אותו לשונטל מכיוון שטכנית השיר עדיין לא היה שייך לנינה סקיי. בריאיון למגזין הבריטי "Blues & Soul", סיפרה שונטל : "'No Gravity' הפך כמעט כמו המנטרה הזו שאימצתי לחיי ולכל הפרויקט... בעצם חשבתי 'אני' אני באמת לא יכולה לתת לשום דבר לעמוד בדרכי; אני לא יכולה לאפשר לשום דבר לעצור אותי לעלות לפסגה; אני לא יכולה שיהיה שום דבר שיחזיק אותי או יעצור אותי. לא צריך שיהיה בשום דבר כוח כבידה, אז אני יכולה תמיד לצוף גבוה יותר וגבוה!". מידע על האלבום No Gravity באתר MusicBrainz ארנתור בירגיסון, רודני ג'רקינס, דה-דרים, טוני קנאל, סוואן קוטצ'ה, הסמיזינגטונס Shontelle by No Gravity, Genius (באנגלית) No Gravity, נבדק ב-2020-05-11 No Gravity, נבדק ב-2020-05-11
Shontelligence

Shontelligence (בעברית: שונטליגנס) הוא אלבום הבכורה של הזמרת-יוצרת הבריטית שונטל. האלבום יצא לאור ב-18 בנובמבר 2008, על ידי חברות התקליטים מוטאון ו-SRC Records. מתוך האלבום יצאו שלושה סינגלים. מידע על האלבום Shontelligence באתר MusicBrainz מידע על האלבום Shontelligence באתר AllMusic האלבום Shontelligence באתר Discogs האלבום Shontelligence באתר ספוטיפיי קרל שטורקן, סופה דופס, אוון רוג'רס, סטארגייט Shontelle by Shontelligence, Genius (באנגלית) Shontelligence, נבדק ב-2020-05-11
הר לצ'נר

הר לצ'נר (באנגלית: Mount Lechner) הוא הר נישא מכוסה שלג, ברכס פורסטל, בהרי פנסקולה, בארץ המלכה אליזבת, שבאנטארקטיקה. גובהו של ההר 2,030 מטרים מעל גובה פני הים; והוא ההר הגבוה ביותר ברכס פורסטל, וההר ה-1,622 בגובהו באנטארקטיקה. ההר מתנשא מעל הקצה הדרום-מערבי של שולחן סרטוגה. ההר מופה על ידי הסקר הגאולוגי של ארצות הברית, בהתבסס על תצלומי אוויר שצולמו על ידי צי ארצות הברית בשנים 1956–1966. שמו של ההר ניתן לו על ידי הוועדה המייעצת לשמות אנטארקטיים. הרכס נקרא על שם ראלף סי. לצ'נר (Ralph C. Lechner), שהיה מתאם תובלה אווירית, בצוות הפיקוד של כוחות התמיכה הימיים של ארצות הברית (U.S. Naval Support Force) באנטארקטיקה בין השנים 1964–1966. • Ford, A., Schmidt, D., & Boyd, W. (1978), Geologic map of the Davis Valley Quadrangle and part of the Cordiner Peaks Quadrangle, Pensacola Mountains, Antarctica • BC, Parker & AB, Ford & Allnutt, F C Thomas & B, Bishop & S, Wendt. (1977), Baseline microbiological data for soils of the Dufek Massif, Antarctic journal of the United States / National Science Foundation. 12. 24-26 • RE, Cameron & AB, Ford, Baseline analyses of soils from the Pensacola Mountains, Antarctic Journal of the United States, Volume 9, P 115 הר לצ'נר באתר הסקר הגאולוגי של ארצות הברית הר לצ'נר באתר הגאזט האנטארקטי של ממשלת אוסטרליה הר לצ'נר באתר הגאזט האנטארקטי המשווה SCAR של ממשלת אוסטרליה הר לצ'נר באתר peakery (מרחקים לאתרים סמוכים) מידע גאוגרפי והיסטורי מידע גאוגרפי הרי אנטארקטיקה לפי גובהם
יחסי הונדורס–יפן

יחסי הונדורס–יפן הם היחסים הדיפלומטיים בין רפובליקת הונדורס לבין יפן. שתי המדינות כוננו יחסים דיפלומטיים רשמיים בפברואר 1935. בשנת 2018 שוויו של הייצוא היפני להונדורס עמד על 10.40 מיליארד ין וכלל בעיקר רכבים, מתכת וחלקי רכב. באותה השנה, שוויו של הייבוא היפני מהונדורס עמד על 5.11 מיליארד ין וכלל בעיקר קפה, מלונים ופירות ים. 1997 – נשיא הונדורס לשעבר, קרלוס רוברטו ריינה. 2004, 2005 – נשיא הונדורס לשעבר, ריקרדו מדורו. 2015 – נשיא הונדורס, חואן אורלנדו ארננדס. 2003 – הנסיכה סאיאקו. על פי הלשכה היפנית המרכזית לסטטיסטיקה, בסוף שנת 2018 התגוררו בהונדורס מאה תשעים ושניים אזרחי יפן. הונדורס מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. יפן מיוצגת בהונדורס בדרג השגרירות באמצעות שגרירות רשמית שהיא מחזיקה בטגוסיגלפה, בירת המדינה. מדיה וקבצים בנושא יחסי הונדורס–יפן בוויקישיתוף יחסי הונדורס–יפן, באתר משרד החוץ היפני Embassy of Honduras in Japan, אתר השגרירות (בספרדית) Embassy of Japan in Honduras, אתר השגרירות (ביפנית)
פסגת ואטס

פסגת ואטס (באנגלית: Watts Summit) הוא הר נישא מכוסה שלג, ברכס פורסטל, בהרי פנסקולה, בארץ המלכה אליזבת, שבאנטארקטיקה. גובהה של הפסגה 1,785 מטרים מעל גובה פני הים. הפסגה מתנשאת מעל הקצה הדרום-מערבי של שולחן לקסינגטון. הפסגה מופתה על ידי הסקר הגאולוגי של ארצות הברית בשנת 1967, בהתבסס סקרים על הקרקע ועל תצלומי אוויר שצולמו על ידי צי ארצות הברית בשנת 1964. שמה של הפסגה ניתן לו בשנת 1979 על ידי הוועדה המייעצת לשמות אנטארקטיים. הפסגה נקראת על שם ריימונד די. ואטס (Raymond D. Watts), גאופיזיאי מטעם הסקר הגאולוגי של ארצות הברית, שחקר את מסיב דופק ואת הרי פורסטל בין השנים 1978–1979. פסגת ואטס באתר הסקר הגאולוגי של ארצות הברית פסגת ואטס באתר הגאזט האנטארקטי של ממשלת אוסטרליה פסגת ואטס באתר הגאזט האנטארקטי המשווה SCAR של ממשלת אוסטרליה מחשבות מרחקים - המרחק מפסגת ואטס לאתרים סמוכים פסגת ואטס באתר peakery (מרחקים להרים סמוכים) מזג אוויר נוכחי מעודכן בפסגת ואטס תחזית מזג אוויר עדכנית ארוכת טווח עבור פסגת ואטס סטטיסטיקות מזג אוויר ונתוני מזג אוויר היסטוריים עבור פסגת ואטס גאזט השמות האנטארקטיים הרשמי של ארצות הברית מידע גאוגרפי והיסטורי
רכס פורסטל

רכס פורסטל או רכס פורסטאל (באנגלית: Forrestal Range) הוא רכס הרים מכוסה שלג, בהרי פנסקולה שבאנטארקטיקה. הרכס ממוקם ממזרח למסיב דופק ולרכס נפטון. אורכו של הרכס 105 קילומטרים. לפי מקור אחד שיא גובהו של הרכס - הר לצ'נר מתנשא לגובה של 2,030 מטרים מעל פני הים), לפי מקור אחר שיא גובהו של הרכס - כיפת בארמסטר מתנשאת לגובה של 2,095 מטרים מעל פני הים. שטחו של הרכס 16,800 קילומטרים רבועים. אורכו של הרכס 255 קילומטרים (בכיוון צפון-דרום); ורוחבו של הרכס 113 קילומטרים (בכיוון מזרח-מערב). האתרים ברכס פורסטל הם: הרכס התגלה וצולם מהאוויר ב-13 בינואר 1956, בטיסה טרנס-יבשתית (חוצת אנטארקטיקה) שנערכה על ידי צי ארצות הברית במסגרת מבצע דיפ פריז; הטיסה יצאה ממצר מקמרדו, טסה עד ים ודל, וחזרה למוצאה. כל הרי פנסקולה מופו על ידי הסקר הגאולוגי של ארצות הברית בשנת 1967 ובשנת 1968, בהתבסס על תצלומי אוויר שצולמו על ידי צי ארצות הברית בשנת 1964. שמו של הרכס ניתן לו על ידי הוועדה המייעצת לשמות אנטארקטיים. הרכס נקרא על שם אוניית צי ארצות הברית USS Forrestal, נושאת המטוסים הראשונה של צי ארצות הברית. • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 455 • Edmund Stump, The Ross Orogen of the Transantarctic Mountains, P 225 רכס פורסטל באתר הסקר הגאולוגי של ארצות הברית רכס פורסטל באתר הגאזט האנטארקטי המשווה SCAR של ממשלת אוסטרליה רכס פורסטל באתר peakbagger מזג אוויר נוכחי מעודכן ברכס פורסטל תחזית מזג אוויר עדכנית ארוכת טווח עבור רכס פורסטל סטטיסטיקות מזג אוויר ונתוני מזג אוויר היסטוריים עבור רכס פורסטל מידע גאוגרפי והיסטורי מידע גאוגרפי מידע על הרכס